En flislagt platting eller uteplass er både elegant, vedlikeholdsfritt og falmer ikke, men dessverre ender det litt for ofte opp med sprukne fliser etter noen år. Årsaken er sjelden dårlig kvalitet på flisene, men snarere at grunnarbeid og legging ikke har blitt gjort på en god nok måte.
Du kan legge fliser utendørs, men vi anbafeler å bruke fagfolk for å få et resultat som holder seg fint i lengden. Kontakt oss dersom du vil få joben gjort.
For at en flislagt platting skal bli perfekt og holde i årevis er det nemlig svært viktig at:
Underlaget er jevnt, godt avrettet og har tilstrekkelig fall for at vann skal kunne renne av plattingen. Jo større fliser du velger, dess større skal fallet være.
Du bruker membran over betongen for å hindre at tilsetningsstoffer i betongen trekker opp og forårsaker kalk- og saltutslag, som også kan gjøre fugene porøse.
Du får 100 % limdekning og bruker høyfleksibel limtype som tåler bevegelse i underlag og fliser.
Det legges inn ekspansjons- eller bevegelsesfuger i henhold til gjeldende anbefalinger – typisk hver 4×4 meter. Feltstørrelsen skal ikke overstige 25 m2.